paragraph_text: Mukavar (arapski: مكوار) ili Magarsam je otok površine od oko 20 km² južno od zaljeva Dungonaba u Crvenom moru na sjeveru Sudana. God. 2016., Pomorski nacionalni park Sanganeb i Pomorski nacionali park zaljeva Dungonaba i otoka Mukavara su upisani na UNESCO-ov popis mjesta svjetske baštine u Africi kao „skupina raznolikih koraljnih nakupina, šuma mangrova, polja morske trave, plaža i prevlaka koja su stanište velikom broju morskih ptica, morskih sisavaca, riba, kornjača i raža”.